CELEX: 32019R1858
Language: lv
Date: 2019-11-06 00:00:00
Title: Komisijas Regula (ES) 2019/1858 (2019. gada 6. novembris), ar ko groza V pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem (Dokuments attiecas uz EEZ)

7.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 286/7
               
            
         KOMISIJAS REGULA (ES) 2019/1858
         (2019. gada 6. novembris),
         ar ko groza V pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 30. novembra Regulu (EK) Nr. 1223/2009 par kosmētikas līdzekļiem (1) un jo īpaši tās 31. panta 2. punktu,
         tā kā:
         
                     (1)
                  
                  
                     Viela 4-(3-etoksi-4-hidroksifenil)butān-2-ons (CAS Nr. 569646-79-3), kurai saskaņā ar Kosmētikas līdzekļu sastāvdaļu starptautisko nomenklatūru ir piešķirts nosaukums hidroksietoksifenilbutanons (HEPB), darbojas kā konservants un ādu kondicionējoša viela. Pašlaik tā nav iekļauta Regulā (EK) Nr. 1223/2009.
                  
               
                     (2)
                  
                  
                     Patērētāju drošības zinātniskā komiteja (SCCS) 2017. gada 7. aprīļa atzinumā (2) secināja, ka saskaņā ar kopējo ekspozīcijas scenāriju HEPB var uzskatīt par nekaitīgu, ja to ar maksimālo koncentrāciju 0,7 % izmanto par konservantu noskalojamos, mutes dobuma higiēnas un nenoskalojamos kosmētikas līdzekļos. SCCS arī secināja, ka būtu vajadzīgs vairāk pierādījumu, lai izslēgtu acu kairinājumu.
                  
               
                     (3)
                  
                  
                     Ņemot vērā vairāku dalībvalstu paustās bažas par HEPB kā potenciālu acu kairinātāju un no pieteikuma iesniedzēja saņemtos papildu zinātniskos datus, SCCS2019. gada 5. marta atzinumā (3) secināja, ka saskaņā ar kopējo ekspozīcijas scenāriju HEPB ar maksimālo koncentrāciju 0,7 % izmantošana par konservantu noskalojamos, mutes dobuma higiēnas un nenoskalojamos kosmētikas līdzekļos attiecībā uz acu kairinājumu ir nekaitīga.
                  
               
                     (4)
                  
                  
                     Ņemot vērā iepriekš minētos atzinumus un lai ņemtu vērā tehnikas un zinātnes attīstību, HEPB ar maksimālo koncentrāciju 0,7 % gatavā maisījumā būtu jāatļauj izmantot par konservantu noskalojamos, mutes dobuma higiēnas un nenoskalojamos kosmētikas līdzekļos.
                  
               
                     (5)
                  
                  
                     Tādēļ Regula (EK) Nr. 1223/2009 būtu attiecīgi jāgroza.
                  
               
                     (6)
                  
                  
                     Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1223/2009 V pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 6. novembrī
            
               
                  Komisijas vārdā –
               
               
                  Priekšsēdētājs
               
               Jean-Claude JUNCKER
            
         
         
            (1)  OV L 342, 22.12.2009., 59. lpp.
         
         
            (2)  SCCS (Patērētāju drošības zinātniskā komiteja), Opinion on Ethylzingerone – “Hydroxyethoxyphenyl Butanone” (HEPB), Cosmetics Europe Nr. P98, SCCS/1582/16, 2017. gada 7. aprīlis.
         
            (3)  SCCS (Patērētāju drošības zinātniskā komiteja), Opinion on Ethylzingerone – “Hydroxyethoxyphenyl Butanone” (HEPB), Cosmetics Europe Nr. P98, – Submission II, acu kairinājums, provizoriskā redakcija, 2018. gada 21. decembris, galīgā redakcija, 2019. gada 5. marts, SCCS/1604/18.
      
      
         
            PIELIKUMS
            Regulas (EK) Nr. 1223/2009 V pielikumā pievieno šādu ierakstu:
            
                        Atsauces numurs
                     
                     
                        Vielas identifikācija
                     
                     
                        Nosacījumi
                     
                     
                        Lietošanas noteikumu un brīdinājumu formulējums
                     
                  
                        Ķīmiskais nosaukums / INN
                        
                     
                     
                        Kopīgais nosaukums sastāvdaļu glosārijā
                     
                     
                        
                           CAS numurs
                     
                     
                        EK numurs
                     
                     
                        Kosmētikas līdzekļa veids, ķermeņa daļas
                     
                     
                        Maksimālā pieļaujamā koncentrācija gatavā maisījumā
                     
                     
                        Citi
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        “60.
                     
                     
                        4-(3-etoksi-4-hidroksifenil)butān-2-ons
                     
                     
                        Hidroksietoksifenilbutanons
                     
                     
                        569646-79-3
                     
                     
                        933-435-8
                     
                     
                         
                     
                     
                        0,7 %”